ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουλίου 1995 για τη θέσπιση των κριτηρίων απονομής του κοινοτικού οικολογικού σήματος σε απορρυπαντικά πλυντηρίων ρούχων (95/365/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 880/92 του Συμβουλίου της 23ης Μαρτίου 1992 σχετικά με το κοινοτικό σύστημα απονομής οικολογικού σήματος (1), και ιδίως το άρθρο 5 παράγραφος 1 δεύτερο εδάφιο,

Εκτιμώντας:

ότι στο άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 880/92 προβλέπει ότι οι προϋποθέσεις απονομής του οικολογικού σήματος καθορίζονται ανά κατηγορία προϊόντων 7

ότι στο άρθρο 10 παράγραφος 2 του κανονισμού (ΕΟΚ) αριθ. 880/92 ορίζεται ότι οι οικολογικές επιδόσεις κάθε προϊόντος αξιολογούνται με βάση ειδικά κριτήρια για κάθε κατηγορία προϊόντων 7

ότι στο άρθρο 4 παράγραφος 2 στοιχείο α) του κανονισμού (ΕΟΚ) αριθ. 880/92 ορίζεται ότι το οικολογικό σήμα δεν απονέμεται σε καμία περίπτωση σε προϊόντα τα οποία είναι ουσίες ή παρασκευάσματα που χαρακτηρίζονται ως επικίνδυνα κατά την έννοια των οδηγιών 67/548/ΕΟΚ του Συμβουλίου (2), όπως τροποποιήθηκε τελευταία από την οδηγία 94/69/ΕΚ της Επιτροπής (3), και 88/379/ΕΟΚ του Συμβουλίου (4), όπως τροποποιήθηκε τελευταία από την οδηγία 93/18/ΕΟΚ της Επιτροπής (5), αλλά είναι δυνατόν να απονέμεται σε προϊόντα που περιέχουν αυτές τις ουσίες ή παρασκευάσματα εφόσον τα προϊόντα αυτά ανταποκρίνονται στους στόχους του κοινοτικού συστήματος απονομής οικολογικού σήματος 7

ότι τα απορρυπαντικά πλυντηρίων ρούχων περιέχουν ουσίες ή παρασκευάσματα που έχουν χαρακτηρισθεί ως επικίνδυνα σύμφωνα με τις προαναφερθείσες οδηγίες 7

ότι τα οικολογικά κριτήρια που θεσπίζονται με την παρούσα οδηγία περιλαμβάνουν, ιδίως, ανώτατες τιμές αποκλεισμού και βαθμολογία, ώστε να περιορίζεται στο ελάχιστο η περιεκτικότητα ουσιών και παρασκευασμάτων ως επικινδύνων σε απορρυπαντικά πλυντηρίων ρούχων στα οποία είναι δυνατόν να χορηγηθεί οικολογικό σήμα 7

ότι τα απορρυπαντικά πλυντηρίων ρούχων που πληρούν τα κριτήρια αυτά έχουν κατά συνέπεια περιορισμένες επιπτώσεις στο περιβάλλον και πληρούν τους στόχους του κοινοτικού συστήματος απονομής οικολογικού σήματος 7

ότι, σύμφωνα με το άρθρο 6 του κανονισμού (ΕΟΚ) αριθ. 880/92, η Επιτροπή συμβουλεύτηκε τους κυρίως ενδιαφερόμενους κύκλους στο πλαίσιο γνωμοδοτικού σώματος 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συγκροτήθηκε με το άρθρο 7 του κανονισμού (ΕΟΚ) αριθ. 880/92,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ως κατηγορία προϊόντων «απορρυπαντικά πλυντηρίων» νοούνται «όλα τα απορρυπαντικά πλυντηρίων, σε σκόνη, υγρή ή οποιαδήποτε άλλη μορφή που χρησιμοποιούνται για το πλύσιμο και προορίζονται κατά κύριο λόγο να χρησιμοποιηθούν σε πλυντήρια ρούχων».

Άρθρο 2

Οι οικολογικές επιδόσεις και η καταλληλότητα για χρήση της κατηγορίας προϊόντων που ορίζεται στο άρθρο 1 αξιολογούνται με βάση τα ειδικά οικολογικά κριτήρια και τα κριτήρια επιδόσεων που καθορίζονται στο παράρτημα.

Άρθρο 3

Ο ορισμός της κατηγορίας προϊόντων και τα καθοριζόμενα κριτήρια ισχύουν για τρία έτη από την ημερομηνία κατά την οποία η παρούσα απόφαση παράγει αποτελέσματα.

Άρθρο 4

Για διοικητικούς σκοπούς ο κωδικός αριθμός της κατηγορίας αυτής προϊόντων είναι: «006».

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 25 Ιουλίου 1995.

Για την Επιτροπή

Ritt BJERREGAARD

Μέλος της Επιτροπής

(1) ΕΕ αριθ. L 99 της 11. 4. 1992, σ. 1.

(2) ΕΕ αριθ. 196 της 16. 8. 1967, σ. 1.

(3) ΕΕ αριθ. L 381 της 31. 12. 1994, σ. 1.

(4) ΕΕ αριθ. L 187 της 16. 7. 1988, σ. 14.

(5) ΕΕ αριθ. L 104 της 21. 4. 1993, σ. 46.

ΠΑΡΑΡΤΗΜΑ

ΟΙΚΟΛΟΓΙΚΑ ΚΡΙΤΗΡΙΑ ΓΙΑ ΑΠΟΡΡΥΠΑΝΤΙΚΑ ΠΛΥΝΤΗΡΙΩΝ ΡΟΥΧΩΝ

1. ΓΕΝΙΚΕΣ ΑΠΑΙΤΗΣΕΙΣ

Οι γενικές απαιτήσεις, που έχουν θεσπισθεί με τον κανονισμό (ΕΟΚ) αριθ. 880/92 σχετικά με το κοινοτικό σύστημα απονομής οικολογικού σήματος και τα ακόλουθα ειδικά κριτήρια, ισχύουν για την απονομή του οικολογικού σήματος σε απορρυπαντικά πλυντηρίων ρούχων και πρέπει να πληρούνται καθόλη τη χρονική περίοδο που καλύπτεται από τη σύμβαση που αφορά τους όρους χρήσης του σήματος.

Στα ειδικά κριτήρια για τα απορρυπαντικά πλυντηρίων ρούχων περιλαμβάνονται:

- ειδικά οικολογικά κριτήρια για τα συστατικά (1) και τη συσκευασία,

- άλλα οικολογικά κριτήρια γενικής φύσεως,

- κριτήρια σχετικά με την καταλληλότητα χρήσης.

Τα στοιχεία και οι πληροφορίες που πρέπει να απαιτεί ο αρμόδιος οργανισμός από τον υποβάλλοντα αίτηση απονομής οικολογικού σήματος περιγράφονται στο παράρτημα ΙΙΙ.

2. ΠΕΔΙΟ ΕΦΑΡΜΟΓΗΣ

Τα κριτήρια αυτά μπορούν να εφαμοσθούν σε απορρυπαντικά υπό μορφή σκόνης, υγρού ή οποιαδήποτε άλλη μορφή που προορίζονται, κυρίως, να χρησιμοποιηθούν σε πλυντήρια ρούχων.

3. ΜΟΝΑΔΑ ΚΑΙ ΔΟΣΗ ΑΝΑΦΟΡΑΣ

Μονάδα αναφοράς

Η μονάδα αναφοράς εκφράζεται σε g/πλύση (γραμμάρια ανά πλύση). Για τα απορρυπαντικά υψηλής δραστηριότητας πρόκειται για τη δόση ανά 4,5 kg (στεγνών) ρούχων ενώ για τα απορρυπαντικά χαμηλής δραστηριότητας πρόκειται για τη δόση ανά 2,5 kg (στεγνών) ρούχων που τοποθετούνται στο πλυντήριο.

Δόση αναφοράς

Δόση αναφοράς ή δόση που συνιστά ο κατασκευαστής στους καταναλωτές για σκληρότερα (WH) 2,5 m mol CaCO3/I και «κανονικά λερωμένα» ρούχα αποτελεί τη δόση αναφοράς για:

- τον υπολογισμό των οικολογικών κριτηρίων

και

- τη δοκιμή της επίδοσης πλυσίματος.

Εάν η σκληρότητα νερού 2,5 m mol CaCO3/I δεν αφορά κράτος μέλος όπου πωλείται το απορρυπαντικό, ο αιτούμενος τη χορήγηση οικολογικού σήματος πρέπει να καθορίζει τη δόση που θα πρέπει να χρησιμοποιείται ως βάση αναφοράς.

4. ΟΙΚΟΛΟΓΙΚΑ ΚΡΙΤΗΡΙΑ ΓΙΑ ΤΑ ΣΥΣΤΑΤΙΚΑ ΚΑΙ ΤΗ ΣΥΣΚΕΥΑΣΙΑ

4.1. Οικολογικά κριτήρια για τα συστατικά

Λαμβάνονται υπόψη οι ακόλουθες παράμετροι:

- ολικές χημικές ουσίες,

- κρίσιμος όγκος αραίωσης - τοξικότητα (CDV-Tox),

- φωσφορικά άλατα (2),

- αδιάλυτες ανόργανες ουσίες,

- διαλυτές ανόργανες ουσίες,

- μη βιοαποδομήσιμες οργνανικές ουσίες (σε αερόβιες συνθήκες),

- μη βιοαποδομήσιμες οργνανικές ουσίες (σε αναερόβιες συνθήκες),

- βιολογικώς απαιτούμενο οξυγόνο (BOD).

Στο προσάρτημα ΙΙ ορίζονται οι παράμετροι που χρησιμοποιούνται για τους υπολογισμούς. Οι παράμετροι αυτοί υπολογίζονται και εκφράζονται σε g/πλύση ή 1/πλύση, ανάλογα με την περίπτωση. Τα μεγέθη αυτά συσσωρεύονται και αξιολογούνται συνολικώς, σύμφωνα με τη μέθοδο που παρουσιάζεται στο παρόν έγγραφο.

Για κάθε κριτήριο ορίζεται τιμή αποκλεισμού, πέραν της οποίας το προϊόν δεν πληροί τις προϋποθέσεις για την απονομή οικολογικού σήματος.

Βαθμολογία, συντελεστές στάθμισης

Στον ακόλουθο πίνακα συνοψίζονται τα επιλεχθέντα κριτήρια, οι τιμές αποκλεισμού, οι συντελεστές στάθμισης και η μέγιστη βαθμολογία που μπορεί να επιτευχθεί. Στο σημείο 4.4.1. παρατίθενται οι τύποι του συστήματος βαθμολόγησης που πρέπει να χρησιμοποιούνται για τον υπολογισμό της βαθμολογίας κάθε κριτηρίου.

>ΘΕΣΗ ΠΗΝΑΚΑ>

4.2. Οικολογικά κριτήρια για τη συσκευασία των προϊόντων

Λαμβάνεται υπόψη μόνον η πρωτογενής συσκευασία. Το άθροισμα για την πρωτογενή συσκευασία, της συνολικής συσκευασίας και του παρθένου υλικού δεν επιτρέπεται να υπερβαίνει τα 9 g/πλύση. Στην περίπτωση των επαναπληρούμενων συστημάτων συσκευασίας, θεωρείται ότι η αρχική συσκευασία χρησιμοποιείται 20 φορές όταν πρόκειται για μεταλλικό ή πλαστικό υλικό συσκευασίας, ή 10 φορές όταν πρόκειται για χαρτόνι.

Το σύστημα βαθμολογίας για τη συσκευασία είναι το ακόλουθο:

>ΘΕΣΗ ΠΗΝΑΚΑ>

4.3. Βαθμολογική βάση για την απονομή οικολογικού σήματος

Το άθροισμα των βαθμών που αντιστοιχούν στα οκτώ κριτήρια για τα συστατικά και το κριτήριο για την συσκευασία πρέπει να είναι ίσο ή μεγαλύτερο από 63.

Δεν επιτρέπεται υπέρβαση της τιμής αποκλεισμού κριτηρίου. Το προϊόν πρέπει, επίσης, να πληροί τα κριτήρια που καθορίζονται σε άλλα τμήματα του παρόντος παραρτήματος.

4.4. Υπολογισμός των οικολογικών κριτηρίων για τα συστατικά και τη συσκευασία

4.4.1. Υπολογισμός των κριτηρίων για τα συστατικά

Βάση δεδομένων για τα συστατικά απορρυπαντικών (detergent ingredients database, DID)

Στο προσάρτημα Ι μέρος Α παρουσιάζεται η βάση δεδομένων για τα συστατικά απορρυπαντικών (DID-list), που πρέπει να χρησιμοποιείται κατά τους υπολογισμούς των κριτηρίων που αφορούν τα συστατικά.

Στο προσάρτημα Ι μέρος Α παρατίθενται για τα σημαντικότερα συστατικά απορρυπαντικών τα δεδομένα σχετικά με το συντελεστή επιβάρυνσης, την τοξικότητα, τη μη βιοαποδομησιμότητα (αερόβιες συνθήκες), τη μη βιοαποδομησιμότητα (αναερόβιες συνθήκες), τις διαλυτές/αδιάλυτες ανόργανες ουσίες και το βιολογικώς απαιτούμενο οξυγόνο (BOD). Τα δεδομένα αυτά πρέπει να χρησιμοποιούνται για τους υπολογισμούς που αφορούν αυτά τα συστατικά.

Τα κριτήρια:

- ολικές χημικές ουσίες,

- φωσφορικά άλατα (ως STPP),

- διαλυτές/αδιάλυτες ανόργανες ουσίες,

- μη βιοαποδομήσιμες οργανικές (σε αερόβιες/αναερόβιες συνθήκες) ουσίες,

- BOD,

υπολογίζονται για κάθε συστατικό λαμβάνοντας υπόψη τη δόση ανά πλύση, την υγρασία και την κατά μάζα εκατοστιαία αναλογία των συστατικών, και εν συνεχεία προστίθενται για κάθε χημική σύνθεση.

Το κριτήριο για τον κρίσιμο όγκο αραίωσης (CDV) - τοξικότητα υπολογίζεται με το ακόλουθο τύπο:

CDV - τοξικότητα

CDVTox = >NUM>δόση Χ συντελεστής επιβάρυνσης >DEN>χρόνιες επιπτώσεις Χ 1 000

Μέθοδος υπολογισμού των κριτηρίων και των βαθμών:

Για τον υπολογισμό των βαθμών των μεμονωμένων κριτηρίων χρησιμοποιούνται οι ακόλουθες εξισώσεις:

>ΘΕΣΗ ΠΗΝΑΚΑ>

Νέες χημικές ουσίες/περαιτέρω συστατικά

α) Σε περίπτωση που πρόκειται για νέες χημικές ουσίες ή συστατικά πέραν εκείνων που απαριθμούνται στη βάση δεδομένων για τα συστατικά των απορρυπαντικών, πρέπει να ακολουθείται η διαδικασία που περιγράφεται κατωτέρω και στο παράρτημα Ι μέρος Β.

Ο αιτούμενος πρέπει να υποβάλει στον αρμόδιο οργανισμό πειραματικά δεδομένα.

Πρέπει να παρέχονται δεδομένα σχετικά με τις διαλυτές/αδιάλυτες ανόργανες ουσίες, τη βιοαποδομησιμότητα σε αναερόβιες συνθήκες (δοκιμή ECETOC αριθ. 28, Ιούνιος 1988) και το βιοχημικώς απαιτούμενο οξυγόνο (BOD).

Πρέπει να παρέχεται όλη η διαθέσιμη τεκμηρίωση των δεδομένων σχετικά με τη βιοαποδόμηση, την απομάκρυνση και τις χρόνιες επιπτώσεις (στοιχεία NOEC) στα ψάρια, τη daphnia magna και τα φύκια.

Οι σχετικές δοκιμές διενεργούνται σύμφωνα με τα προβλεπόμενα στα αντίστοιχα παραρτήματα της οδηγίας 92/32/ΕΟΚ του Συμβουλίου (3).

Εφαρμόζονται κατ' αναλογία τα προβλεπόμενα στο προσάρτημα Ι μέρος Β.

Συγκεκριμένα, σε περίπτωση που δεν είναι διαθέσιμα πλήρη στοιχεία σχετικά με τις χρόνιες επιπτώσεις (NOEC), επιτρέπεται να εφαρμόζονται οι αντίστοιχες απλοποιημένες διαδικασίες που περιγράφονται στο προσάρτημα Ι μέρος Β.

β) Κατόπιν αιτήματος αρμόδιου φορέα ή ενδιαφερόμενου κύκλου που εκπροσωπείται στο γνωμοδοτικό σώμα απονομής του οικολογικού σήματος (άρθρο 6 του κανονισμού (ΕΟΚ) αριθ. 880/92), επιτρέπεται να υιοθετηθεί διαφορετική μέθοδος εφόσον θεωρηθεί από την Επιτροπή ως ισοδύναμη για την αξιολόγηση της συμμόρφωσης προς το αντίστοιχο κριτήριο.

4.4.2. Υπολογισμός των κριτηρίων για τη συσκευασία

Το βάρος της πρωτογενούς συσκευασίας του προϊόντος μετατρέπεται σε g/πλύση. Το παρθένο υλικό και το συνολικό υλικό της συσκευασίας μετρούνται χωριστά και το άθροισμά τους δεν επιτρέπεται να υπερβαίνει τη βαθμολογική βάση των 9 g/πλύση. Το άθροισμα αυτό βαθμολογείται σύμφωνα με το σύστημα βαθμολόγησης για αυτό το κριτήριο.

Για τα επαναπληρούμενα συστήματα συσκευασίας, ως υπόθεση εργασίας θεωρείται ότι ο περιέκτης διαρκούς/πολλαπλής χρήσης μπορεί να χρησιμοποιηθεί 20 φορές (όταν πρόκειται για μέταλλο, πλαστικό) ή 10 φορές (χαρτόνι).

Σε περίπτωση που χρησιμοποιούνται διαφορετικά συστήματα συσκευασίας για απορρυπαντικό μιας σύνθεσης οι δυνατότητες είναι οι ακόλουθες:

α) είτε ο αιτούμενος τη χορήγηση οικολογικού σήματος μπορεί να αποδείξει στον αρμόδιο φορέα όπου υποβάλλει την αίτηση ότι το προϊόν πληροί τα κριτήρια σε επίπεδο χώρας, με βάση το σταθμισμένο μέσο όρο του φάσματος των συστημάτων συσκευασίας που χρησιμοποιούνται και της συνολικής ποσότητας που διατίθεται ετησίως στην αγορά μέσω αυτών των συστημάτων συσκευασίας. Στις περιπτώσεις αυτές το οικολογικό σήμα επιτρέπεται να φέρουν όλοι οι τύποι συσκευασίας που χρησιμοποιούνται υπό τον όρο ότι καμία από αυτές τις συσκευασίες δεν υπερβαίνει την τιμή αποκλεισμού 12 g/πλύση 7

β) είτε το οικολογικό σήμα επιτρέπεται να φέρουν μόνον οι τύποι και τα μεγέθη συσκευασίας που πληρούν τα κριτήρια. Στις περιπτώσεις αυτές σε οποιαδήποτε διαφήμιση του προϊόντος όπου γίνεται αναφορά στο οικολογικό σήμα πρέπει να αναφέρεται η περιορισμένη ισχύς εφαρμογής του οικολογικού σήματος.

Οι όροι που ισχύουν για τα ανωτέρω στοιχεία α) και β) πρέπει να αναφέρονται στη σύμβαση που καθορίζει τους όρους χρήσης του οικολογικού σήματος.

5. ΑΛΛΑ ΟΙΚΟΛΟΓΙΚΑ ΚΡΙΤΗΡΙΑ ΓΙΑ ΤΑ ΣΥΣΤΑΤΙΚΑ

Ορισμένα συστατικά δεν επιτρέπεται να υπερβαίνουν την ανώτατη περιεκτικότητα στη σύνθεση του απορρυπαντικού ή αποκλείονται πλήρως:

α) δεν επιτρέπεται να είναι ανώτερο από 10 g/πλύση το συνολικό βάρος των συστατικών των οποίων η οξεία τοξικότητα στα ψάρια, τη daphnia magna ή τα φύκια υπερβαίνει την τιμή 1mg/l 7

β) δεν επιτρέπεται να είναι υψηλότερο από 0,25 g/πλύση στο συνολικό βάρος των συστατικών των οποίων η οξεία τοξικότητα στα ψάρια, την daphnia magna ή τα φύκια υπερβαίνει την τιμή 1mg/l και τα οποία δεν είναι «άμεσα βιοαποδομήσιμα» ή παρουσιάζουν συντελεστή κατανομής (n-οκτανόλη/νερό) τόσο ώστε η τιμή log Pow να είναι μικρότερη ή ίση προς 3 (εκτός εάν το BCF είναι μικρότερο ή ίσο προς 100) 7

γ) οι ενώσεις του φωσφονικού οξέος δεν επιτρέπεται να υπερβαίνουν την τιμή 1 g/πλύση 7

δ) απαγορεύονται πλήρως η επιφανειοδραστική ουσία αλκυλοφαινολαιθοξυλικό άλας (APEO) οι αρωματικές ουσίες που περιέχουν τις αναφερόμενες στο προσάρτημα ΙΙ νιτροαρωματικές νιτροενώσεις (4) και ο συμπλεκτικός παράγοντας EDTA, καθώς και τα συστατικά που χαρακτηρίζονται ως καρκινογόνα, τερατογόνα και μεταλλαξιογόνα.

6. ΠΛΗΡΟΦΟΡΗΣΗ ΤΩΝ ΚΑΤΑΝΑΛΩΤΩΝ

Το προϊόν πρέπει να φέρει την ακόλουθη πληροφορία:

«Το πλύσιμο σε χαμηλή θερμοκρασία εξοικονομεί ενέργεια και η χαμηλή δόση απορρυπαντικού περιορίζει την πιθανή βλάβη στο περιβάλλον.»

«Σε περίπτωση αμφιβολίας χρησιμοποιείτε τη δόση για κανονικά λερωμένα ρούχα. Με τον τρόπο αυτό συμβάλλετε στη μείωση των δυσμενών επιπτώσεων στο περιβάλλον.»

6.1. Δοσολογία

Επί της συσκευασίας του προϊόντος πρέπει να αναγράφεται η συνιστώμενη δοσολογία.

Οι συνιστώμενες δόσεις πρέπει να καθορίζονται για «κανονικά» λερωμένα και «πολύ λερωμένα» ρούχα, και σε συνάρτηση με τους διαφορετικούς βαθμούς σκληρότητας του νερού για το εκάστοτε κράτος μέλος και ανάλογα με το βάρος των ρούχων.

Η απόδοση πλυσίματος πρέπει να αναφέρεται για τα «κανονικά λερωμένα» ρούχα και τους διάφορους βαθμούς σκληρότητας.

Η συνιστώμενη δόση για την ανώτατη σκληρότητα νερού (3 ή 4) - «πολύ λερωμένα ρούχα» - δεν επιτρέπεται να υπερβαίνει το διπλάσιο της συνιστώμενης δόσης για σκληρότητα νερού 1 (μαλακό νερό) - «κανονικά λερωμένα ρούχα».

Επιτρέπεται να αναφέρονται συμπληρωματικές συστάσεις δοσολογίας - παραδείγματος χάρη για την πρόπλυση, την κύρια πλύση, κ.λπ. - για «κανονικά λερωμένα»/«πολύ λερωμένα» ρούχα.

Η δόση αναφοράς, που χρησιμοποιείται για τη δοκιμή επίδοσης πλυσίματος και τον υπολογισμό των οικολογικών κριτηρίων, πρέπει υποχρεωτικά να αναγράφεται ως η συνιστώμενη δόση για «κανονικά λερωμένα» ρούχα και για σκληρότητα νερού που αντιστοιχεί σε 2,5 m mol CaCO3/l στο κράτος μέλος όπου διενεργήθηκε η δοκιμή. Σε οποιοδήποτε άλλο κράτος μέλος επιτρέπεται να συνιστάται μεγαλύτερη δόση, μόνον εφόσον ο αιτούμενος τη χορήγηση οικολογικού σήματος αποδείξει στον αρμόδιο φορέα ότι η δόση αυτή είναι η ελάχιστη απαιτούμενη για την επιτυχία στη δοκιμή υπό τις ιδιαίτερες συνθήκες που επικρατούν στο εν λόγω κράτος μέλος.

Εάν στις συνιστώμενες δόσεις έχει προβλεφθεί μόνον σκληρότητα νερού χαμηλότερη από 2,5 m mol CaCO3/l, η μέγιστη δόση που συνιστάται για τα «κανονικά λερωμένα» ρούχα πρέπει να είναι μικρότερη από τη δόση αναφοράς που αναφέρεται στην ανωτέρω παράγραφο.

6.2. Απαγόρευση ανακριβών πληροφοριών ή ανακριβών ισχυρισμών στις διαφημίσεις

Οι πληροφορίες επί των προϊόντων και οι ισχυρισμοί των διαφημιστικών μηνυμάτων πρέπει να συμμρφώνονται προς την οδηγία 84/450/ΕΟΚ του Συμβουλίου (5) σχετικά με την παραπλανητική διαφήμιση. Οι ισχυρισμοί που αναφέρονται στα διαφημιστικά μηνύματα ή αναγράφονται στα προϊόντα δεν πρέπει να παραπλανούν τον υποψήφιο αγοραστή του προϊόντος. Ο παραγωγός/εισαγωγέας ή ο διαφημιστής του προϊόντος πρέπει να είναι σε θέση να δικαιολογήσει, με τους κατάλληλους τρόπους, την ισχύ και την ακρίβεια οποιωνδήποτε ισχυρισμών που αναφέρονται στις διαφημίσεις του προϊόντος ή αναγράφονται επί του προϊόντος.

6.3. Πληροφοριακά στοιχεία και επισήμανση των συστατικών

Πρέπει να εφαρμόζεται η σύσταση της Επιτροπής 89/542/ΕΟΚ της 13ης Σεπτεμβρίου 1989 σχετικά με την «επισήμανση των απορρυπαντικών και των προϊόντων καθαρισμού.» (6)

Για την ακόλουθη ομάδα συστατικών είναι επιβεβλημένη η επισήμανση ανεξαρτήτως από την κατά μάζα αναλογία τους στα απορρυπαντικά:

>ΘΕΣΗ ΠΗΝΑΚΑ>

7. ΔΟΚΙΜΗ ΚΑΘΑΡΟΤΗΤΑΣ ΕΝΖΥΜΩΝ ΓΙΑ ΤΗΝ ΕΠΑΛΗΘΕΥΣΗ ΤΗΣ ΑΠΟΥΣΙΑΣ ΠΑΡΑΓΩΓΩΝ ΟΡΓΑΝΙΣΜΩΝ

Δοκιμή καθαρότητας ενζύμων πρέπει να εκτελείται για τα ένζυμα που παράγονται με βιοτεχνολογικές διεργασίες και χρησιμοποιούνται σε απορρυπαντικά πλυντηρίων ρούχων για τα οποία ζητείται η χορήγηση οικολογικού σήματος. Ο σκοπός της δοκιμής αυτής είναι να εξασφαλίζεται ότι το τελικό ενζυμικό παρασκεύασμα δεν περιέχει παραγωγούς οργανισμούς.

Για να διαπιστωθεί η ανάπτυξη μικροοργανισμών χρησιμοποιούνται ειδικά αντιβιοτικά. Η μέθοδος της δοκιμής καθαρότητας πρέπει να εξασφαλίζει ότι δεν ανιχνεύεται παραγωγός οργανισμός σε πρότυπο δείγμα δοκιμής 20 ml του τελικού ενζυμικού προϊόντος.

8. ΚΡΙΤΗΡΙΟ ΚΑΤΑΛΛΗΛΟΤΗΤΑΣ ΓΙΑ ΧΡΗΣΗ

Η απόδοση πλυσίματος του προϊόντος συγκρίνεται με την απόδοση πλυσίματος απορρυπαντικών αναφοράς του ιδίου τύπου, χρησιμοποιώντας τη δοκιμή σε «ρούχα που δεν χρειάζονται σιδέρωμα» 7 (wash-and-wear). Το υποψήφιο προϊόν πρέπει να πληροί τις ελάχιστες απαιτήσεις που καθορίζονται στον πίνακα 1.

Η δοκιμή διενεργείται με νερό σκληρότητας 2,5 mmol CaCO3/l και χρησιμοποιώντας τη συνιστώμενη δόση για «κανονικά λερωμένα» ρούχα γι' αυτή τη σκληρότητα ύδατος.

Κατ' επιλογή του αιτουμένου τη χορήγηση οικολογικού σήματος, η δοκιμή είναι δυνατόν να διενεργηθεί από οποιονδήποτε οργανισμό που έχει αναγνωριστεί για το σκοπό αυτό από αρμόδιο φορέα σε οποιοδήποτε κράτος μέλος της ΕΕ.

Οι αρμόδιοι φορείς κοινοποιούν εκ των προτέρων στην Επιτροπή κατάλογο των οργανισμών που προτίθενται να αναγνωρίσουν, καθώς και τις μετέπειτα ενημερώσεις των καταλόγων. Η Επιτροπή θα κοινοποιεί αυτούς τους καταλόγους στους άλλους αρμόδιους φορείς και στο γνωμοδοτικό σώμα για το οικολογικό σήμα, και θα εξασφαλίζει τη χρησιμοποίηση ενιαίων κριτηρίων για την αναγνώριση.

Πρέπει να εφαρμόζονται τα ακόλουθα πρότυπα, ή οποιαδήποτε άλλα εθνικά ή διεθνή πρότυπα ανεγνωρισμένα ως ισοδύναμα προς αυτά:

>ΘΕΣΗ ΠΗΝΑΚΑ>

Στον ακόλουθο πίνακα παρατίθενται τα βασικά κριτήρια δοκιμών και ο τρόπος ανίχνευσής τους:

>ΘΕΣΗ ΠΗΝΑΚΑ>

Οι ελάχιστες απαιτήσεις για την απόδοση πλυσίματος συνοψίζονται στον ακόλουθο πίνακα (βλέπε επόμενη σελίδα):

>ΘΕΣΗ ΠΗΝΑΚΑ>

Προσάρτημα I

ΒΑΣΗ ΔΕΔΟΜΕΝΩΝ ΓΙΑ ΤΑ ΣΥΣΤΑΤΙΚΑ ΑΠΟΡΡΥΠΑΝΤΙΚΩΝ ΚΑΙ ΜΕΓΕΘΟΣ ΠΟΥ ΠΡΕΠΕΙ ΝΑ ΑΚΟΛΟΥΘΕΙΤΑΙ ΓΙΑ ΣΥΣΤΑΤΙΚΑ ΜΗ ΠΕΡΙΛΑΜΒΑΝΟΜΕΝΑ ΣΤΗ ΒΑΣΗ ΔΕΔΟΜΕΝΩΝ

Α. Για τον υπολογισμό των οικολογικών κριτηρίων πρέπει να χρησιμοποιούνται τα κατωτέρω παρατιθέμενα στοιχεία σχετικά με τα γνωστά και, συνήθως, χρησιμοποιούμενα συστατικά απορρυπαντικών (βλέπε κατωτέρω πίνακα).

Ν = Ναι

CF = διορθωτικός συντελεστής για τον υπολογισμό της δόσης εκφρασμένης σε g/πλύση

Ο = δεν πρέπει να χρησιμοποιείται για υπολογισμούς CDV

>ΘΕΣΗ ΠΗΝΑΚΑ>

>ΑΡΧΗ ΓΡΑΦΗΚΟΥ>

Β. Για συστατικά που δεν περιλαμβάνονται στη βάση δεδομένων για τα συστατικά απορρυπαντικών εφαρμόζεται η ακόλουθη μέθοδος

Τοξικότητα στους υδρόβιους οργανισμούς

Για τον υπολογισμό του κριτηρίου του κρίσιμου όγκου αραίωσης πρέπει να λαμβάνονται υπόψη οι κατώτατες επικυρωμένες τιμές για τις χρόνιες επιπτώσεις (long-term effect. LTE) στα ψάρια, τη daphnia magna ή τα φύκια.

Σε περιπτώσεις που είναι δυνατόν να χρησιμοποιηθούν στοιχεία από δοκιμές σε ομόλογες ενώσεις ή/και QSAR (quantitave structure activity relationships - ποσοτικές σχέσεις δομής-δράσης), είναι δυνατόν να διορθώνονται τα τελικώς επιλεχθέντα στοιχεία (LTE).

Σε περίπτωση που δεν υπάρχουν στοιχεία LTE, πρέπει να εφαρμόζεται η ακόλουθη μέθοδος προκειμένου να υπολογισθούν κατ' εκτίμηση τα δεδομένα LTE χρησιμοποιώντας τους ακολούθως καθοριζόμενους συντελεστές αβεβαιότητας (uncertainty factors UF) στα δεδομένα για το πιο ευπαθές είδος:

Μη επιφανειοδραστικές ουσίες

ΔΙΑΘΕΣΙΜΑ ΔΕΔΟΜΕΝΑ ΧΡΗΣΙΜΟΠΟΙΕΙΤΑΙ Ο ΣΥΝΤΕΛΕΣΤΗΣ ΑΒΕΒΑΙΟΤΗΤΑΣ (UF)

Τουλάχιστον 2 οξεία LC50 σε ψάρια ή δαφνία ή φύκια 100

1 NOEC σε ψάρια ή δαφνία ή φύκια 10

2 NOEC σε ψάρια ή δαφνία ή φύκια 5

3 NOEC σε ψάρια ή δαφνία ή φύκια 1

Ως βάση υπολογισμού λαμβάνεται η χαμηλότερη επικυρωμένη τιμή NOEC

Επιτρέπονται παρεκκλίσεις από αυτόν τον κανόνα, εφόσον μπορεί να τεκμηριωθεί ότι οι χαμηλότεροι συντελεστές αβεβαιότητας ή δεδομένα για τα πλέον ευπαθή είδη μπορούν να αιτιολογηθούν επιστημονικώς.

Επιφανειοδραστικές ουσίες

ΔΙΑΘΕΣΙΜΑ ΔΕΔΟΜΕΝΑ ΧΡΗΣΙΜΟΠΟΙΕΙΤΑΙ Ο ΣΥΝΤΕΛΕΣΤΗΣ ΑΒΕΒΑΙΟΤΗΤΑΣ (UF)

Τουλάχιστον 2 NOEC σε ψάρια ή δαφνία ή φύκια 1 (χαμηλότερη NOEC)

1 NOEC σε ψάρια ή δαφνία ή φύκια 1 (NOEC - εάν το είδος είναι το ευπαθέστερο σε οξεία τοξικότητα)

10 (NOEC - εάν το είδος δεν είναι το ευπαθέστερο σε οξεία τοξικότητα)

3 LC50 σε ψάρια ή δαφνία ή φύκια 20 (χαμηλότερη συγκέντρωση LC50)

Τουλάχιστον 1 LC50 σε ψάρια ή δαφνία ή φύκια 50 (χαμηλότερη συγκέντρωση LC50)

ή 20 σε οριακές περιπτώσεις (βλέπε κατωτέρω)

Στην τελευταία περίπτωση ανωτέρω, αντί του συντελεστή 50 μπορεί να χρησιμοποιηθεί συντελεστής αβεβαιότητας 20 μόνον εάν υπάρχουν διαθέσιμα δεδομένα για 1-2 L(E)C50 (LC50 για την τοξικότητα σε ψάρια, SI>50 για την τοξικότητα σε δαφνία ή φύκια) και μπορεί να συναχθεί το συμπέρασμα από πληροφορίες σχετικά με άλλες ενώσεις ότι έχουν διενεργηθεί δοκιμές με το πλέον ευπαθές είδος. Ο κανόνας αυτός μπορεί να εφαρμοστεί μόνο για ομάδα ομολόγων ενώσεων. Πρέπει να επισημανθεί ότι οι χρόνιες επιπτώσεις LTE πρέπει να είναι ενιαίες σε δεδομένη ομάδα ομολόγων ουσιών όσον αφορά την επίδραση, παραδείγματος χάρη του μήκους της αλυσίδας των αλκυλίων, προκειμένου για αλκυλοσουλφονικά άλατα (LAS), ή του αριθμού των αιθοξυλίων (EO), προκειμένου για αιθοξυαλκοολικά άλατα, εφόσον βεβαίως μπορούν να αποδειχθούν τέτοιες σχέσεις δομής-δράσης.

Οποιαδήποτε παρέκκλιση από την ανωτέρω περιγραφόμενη μέθοδο πρέπει να αιτιολογηθεί για το συγκεκριμένο χημικό συστατικό.

Συντελεστές επιβάρυνσης

Οι συντελεστές επιβάρυνσης πρέπει να καθορίζονται με βάση την οδηγία 93/67/ΕΟΚ της Επιτροπής της 20ής Ιουλίου 1993 η οποία καθορίζει τις αρχές εκτίμησης των κινδύνων που διατρέχει ο άνθρωπος και το περιβάλλον από τις ουσίες που γνωστοποιούνται σύμφωνα με την οδηγία 67/548/ΕΟΚ του Συμβουλίου (1) και με τον κανονισμό (ΕΟΚ) αριθ. 793/93 του Συμβουλίου (2).

Μη βιοαποδομήσιμες ουσίες (υπό αναερόβιες συνθήκες): διάγραμμα ροής για τον καθορισμό του διορθωτικού συντελεστή (CF) (1)

>ΑΝΑΦΟΡΑ ΣΕ ΓΡΑΦΗΚΟ>

RB: Άμεση βιοαποδομησιμότητα υπό αερόβιες συνθήκες.

LTE: Χρόνιες επιπτώσεις.

KF: Διορθωτικός συντελεστής.(1) ΕΕ αριθ. L 227 της 8. 9. 1993, σ. 9.

(2) ΕΕ αριθ. L 84 της 5. 4. 1993, σ. 1.

(1) Οι διορθωτικοί συντελεστές πρέπει να καθορίζονται με βάση τις ιδιότητες των συστατικών και να εφαρμόζονται στην εκφραζόμενη σε g/πλύση δόση.

>ΤΕΛΟΣ ΓΡΑΦΗΚΟΥ>

Προσάρτημα ΙΙ

ΟΡΙΣΜΟΙ ΠΟΥ ΑΦΟΡΟΥΝ ΤΑ ΟΙΚΟΛΟΓΙΚΑ ΚΡΙΤΗΡΙΑ

1. Σύνολο χημικών ουσιών

Το σύνολο των χημικών ουσιών είναι η δόση πλην την υγρασία, εκφραζόμενη σε g/πλύση

2. Κρίσιμος όγκος αραίωσης - τοξικότητα (CDV-Tox)

Ο όγκος CDV-Tox υπολογίζεται για κάθε συστατικό i της χημικής σύνθεσης με βάση τα αντίστοιχα δεδομένα για το συντελεστή επιβάρυνσης (LF) και τις χρόνιες επιπτώσεις (LTE) από τη βάση δεδομένων για τα συστατικά απορρυπαντικών (DID), και εκφράζεται σε l/πλύση:

CDV-Tox (για το συστατικό i) = >NUM>βάρος/πλύση(i) Χ LF(i) Χ 1 000 >DEN>LTE(i)

Η τιμή CDV-Tox για το προϊόν, είναι το σύνολο των τιμών CDV-Tox όλων των συστατικών και εκφράζεται σε l/πλύση.

3. Φωσφορικά άλατα (ως STPP)

Το βάρος ανά πλύση όλων των ανοργάνων φωσφορικών αλάτων που εκφράζεται ως STPP σε g/πλύση.

4. Αδιάλυτες ανόργανες ουσίες

Το βάρος ανά πλύση όλων των συστατικών που είναι αδιάλυτες ανόργανες ουσίες (βλέπε βάση δεδομένων DID) εκφραζόμενο σε g/πλύση.

5. Διαλυτές ανόργανες ουσίες

Το βάρος ανά πλύση όλων των συστατικών που είναι διαλυτές ανόργανες ουσίες (βλέπε βάση δεδομένων DID) εκφραζόμενο σε g/πλύση.

6. Μη βιοαποδομήσιμες οργανικές ουσίες (σε αερόβιες συνθήκες)

Το βάρος ανά πλύση όλων των συστατικών που είναι μη βιοαποδομήσιμες οργανικές ουσίες σε αερόβιες συνθήκες (βλέπε βάση δεδομένων DID) εκφραζόμενο σε g/πλύση.

7. Μη βιοαποδομήσιμες οργανικές ουσίες (σε αναερόβιες συνθήκες)

Το βάρος ανά πλύση όλων των συστατικών που είναι μη βιοαποδομήσιμες οργανικές ουσίες σε αναερόβιες συνθήκες (βλέπε βάση δεδομένων DID) εκφραζόμενο σε g/πλύση.

8. Βιολογικώς απαιτούμενο οξυγόνο (BOD)

Το βιολογικώς απαιτούμενο οξυγόνο για κάθε συστατικό i υπολογίζεται σε gO/πλύση σύμφωνα με τα αντίστοιχα δεδομένα για την τιμή THOD από τη βάση δεδομένων DID:

BOD (για συστατικό i) = βάρος/πλύση (i)ΧBOD(i), σε gO/πλύση

Το βιολογικώς απαιτούμενο οξυγόνο για το προϊόν είναι το άθροισμα των BOD για όλα τα συστατικά σε gO/πλύση.

Οι τιμές THOD ισχύουν μόνο για τις βιοαποδομήσιμες ενώσεις.

9. Απορρυπαντικά υψηλής δραστηριότητας

Η σημαντικότερη ιδιότητα των απορρυπαντικών υψηλής δραστικότητας είναι η απόδοση στο πλύσιμο (καθαρισμός, απολέκιασμα). Κάθε απορρυπαντικό θεωρείται ότι είναι υψηλής δραστικότητας, εκτός εάν σύμφωνα με τους ισχυρισμούς του παρασκευαστή προορίζεται, κυρίως, «για ευαίσθητα υφάσματα» (πλύση σε χαμηλή θερμοκρασία, ευαίσθητα υφάσματα και χρώματα).

10. Νιτροαρωματικές ενώσεις

Ξυλολικός μόσχος: 5-τριτ-βουτυλ-2,4,6-τρινιτρο-m-ξυλόλιο

Ηλεκτρόχρωμος μόσχος: 4-τριτ-βουτυλ-3-μεθοξυ-2,6-δινιτροτολουόλιο

Μοσκένιο: 1,1,3,3,5-πενταμεθυλ-4,6-δινιτροϊνδάνιο

Τιβετινικός μόσχος: 1-τριτ-βουτυλ-3,4,5-τριμεθυλ-2,6-δινιτροβενζόλιο

Κετονικός μόσχος: 4'-τριτ-βουτυλ-2',6'-διμεθυλ-3',5'-δινιτροακετοφαινόνη.

Προσάρτημα ΙΙΙ

Δεδομένα και πληροφορίες που πρέπει να απαιτεί ο αρμόδιος φορέας από τον αιτούμενο τη χορήγηση οικολογικού σήματος

1.1 Δήλωση της σύνθεσης του προϊόντος και υπολογισμός των κριτηρίων

Ο αρμόδιος φορέας απαιτεί από τον παρασκευαστή που αιτείται τη χορήγηση οικολογικού σήματος:

- την ακριβή σύνθεση του προϊόντος,

- ακριβή χημική περιγραφή των συστατικών (π.χ. ταυτοποίηση κατά IUPAC, αριθμός CAS, μοριακός και συντακτικός τύπος, καθαρότητα, είδος και εκατοστιαία αναλογία των ξένων προσμείξεων, προσθέτων προκειμένου για μείγματα, π.χ. επιφανειοδραστικές ουσίες: αριθμός DID, σύσταση και φάσμα κατανομής, ομόλογες ενώσεις, ισομερή, καθώς και εμπορική ονομασία) 7 στοιχεία αναλυτικής χημείας για τη σύνθεση των επιφανειοδραστικών ουσιών,

- την ακριβή ποσότητα προϊόντος, σε τόνους που έχει διατεθεί στην αγορά (ημερομηνία αναφοράς είναι η 1η Μαρτίου και περίοδος αναφοράς το προηγούμενο έτος),

- λεπτομέρειες των υπολογισμών για τα κριτήρια,

- συνοπτική έκθεση δοκιμών καθαρότητας για τα ένζυμα, σύμφωνα με το σημείο του παραρτήματος 7 της παρούσας απόφασης, συνοδευόμενη από πιστοποίηση της απουσίας παραγωγών οργανισμών.

1.2 Δήλωση σχετικά με την απόδοση πλυσίματος

Ο αρμόδιος φορέας πρέπει να απαιτεί την υποβολή των αποτελεσμάτων της δοκιμής απόδοσης πλυσίματος, μαζί με δήλωση για τα διαπιστευτήρια του οργανισμού δοκιμών ή/και επικύρωση από διαπιστευμένο οργανισμό δοκιμών (εάν η δοκιμή έχει διεξαχθεί από τον κατασκευαστή).

1.3 Δοσιμετρική διάταξη, συσκευασία και ενημέρωση του καταναλωτή

Για να τεκμηριωθεί η συμμόρφωση προς τις ανωτέρω αναφερόμενες απαιτήσεις, ο αρμόδιος φορέας πρέπει να απαιτεί από τον αιτούμενο τη χορήγηση οικολογικού σήματος συσκευασίες και δοσιμετρικές του προϊόντος.

Ο αρμόδιος φορέας πρέπει να απαιτεί την υποβολή λεπτομερών υπολογισμών σχετικά με τα κριτήρια συσκευασίας.

Εάν υπάρχουν διαφορές μεταξύ των αγορών των κρατών μελών και διαφορετικά μεγέθη συσκευασίας πρέπει να υποβάλλονται όλα τα σχετικά δεδομένα.

1.4 Υποβολή αίτησης για τη χορήγηση οικολογικού σήματος σε απορρυπαντικά

Ο αρμόδιος εθνικός φορέας επιτρέπεται να διενεργεί επιτόπου έλεγχο στην αιτούμενη επιχείρηση και να επισκέπτεται τις εγκαταστάσεις παραγωγής και συσκευασίας.

Ο αρμόδιος φορέας πρέπει να εξασφαλίζει ότι οι αιτήσεις υποβάλλονται σύμφωνα με τις σχετικές απαιτήσεις που προβλέπονται στον κανονισμό (ΕΟΚ) αριθ. 880/92 και ότι τηρούνται οι προβλεπόμενες διαδικασίες.

Προσάρτημα IV

ΠΙΝΑΚΑΣ ΣΥΝΤΜΗΣΕΩΝ

APEO: Alkyl Phenol Ethoxylates (αλκυλοφαινολαιθοξυλικά άλατα)

FBC: Συντελεστές βιοσυσσώρευσης στα ψάρια

BOD: Βιολογικώς απαιτούμενο οξυγόνο

CDVTOX: Critical Dilution Volume Toxicity (κρίσιμος όγκος αραίωσης-τοξικότητα)

CF: Correction factor (διορθωτικός συντελεστής)

DIN: Deutsches Institut fόr Normung (Γερμανικός οργανισμός τυποποίησης)

DID: Detergents Ingredients Database (βάση δεδομένων για τα συστατικά απορρυπαντικών)

EOs: Ethoxy groups (Αιθοξυ ομάδες)

EC50: Αποτελεσματική συγκέντρωση (συγκέντρωση στην οποία παρατηρείται η συγκεκριμένη επίπτωση εντός ορισμένου χρόνου στο 50 % των ελεγχόμενων οργανισμών)

ECETOC: European Centre for Ecotoxicology and toxicology of Chemicals (Ευρωπαϊικό Κέντρο Οικοτοξικολογίας και Τοξικολογίας Χημικών Ουσιών)

EDTA: Αιθυλενοδιαμινοτετραοξικό οξύ

HEXCL: Hurdle (τιμή αποκλεισμού)

IUPAC: Διεθνής ένωση καθαρής και εφαρμοσμένης χημείας

IEC: International Electrotechnical Commission (Διεθνής ηλεκτροτεχνική επιτροπή)

ISO: (Διεθνής οργανισμός τυποποίησης)

LTE: Long Term Effect (χρόνιες επιπτώσεις)

LC50: Lethal Concentration (θανατηφόρος συγκέντρωση - συγκέντρωση στην οποία εντός ορισμένου χρόνου επέρχεται ο θάνατος του 50 % των ελεγχόμενων οργανισμών)

NOEC: Συγκέντρωση στην οποία δεν παρατηρείται καμία επίπτωση (δοκιμή χρονιαίων επιπτώσεων)

POW: Partition Coefficient Octanol/Water (συντελεστής κατανομής σε μείγμα οκτανόλης-νερού)

QSARs: Quantitative Structure Activity Relationships (ποσοτική σχέση δομής - δράσης)

RB: Ready Biodegradability (άμεση βιοαποδομησιμότητα υπό αερόβιες συνθήκες)

THOD: Theoretical Oxygen Demand (θεωρητικώς απαιτούμενο οξυγόνο)

UF: Uncertainty Factor (συντελεστής αβεβαιότητας)

WF: Weighting Factor (συντελεστής στάθμισης)

(1) Ως «συστατικά» νοούνται οι χημικές ουσίες που περιλαμβάνει ο παρασκευαστής στη χημική σύνθεση του απορρυπαντικού.

(2) Το προσωρινό αυτό κριτήριο έχει περιληφθεί προκειμένου να ληφθεί υπόψη η δυνατότητα ορισμένων απορρυπαντικών να συμβάλουν στον ευτροφισμό. Κατά την αναθεώρηση της παρούσας απόφασης θα επιδιωχθεί να αντικατασταθεί αυτή η παράμετρος με κριτήριο βασιζόμενο στις επιπτώσεις στο περιβάλλον, λαμβάνοντας υπόψη τις μελλοντικές εξελίξεις της επιστημονικής γνώσης, τα διαθέσιμα σχετικά δεδομένα και την κατάσταση των πραγμάτων.

(3) ΕΕ αριθ. L 154 της 5. 6. 1992, σ. 1.

(4) Ο αποκλεισμός αυτών των αρωματικών νιτροενώσεων, ενδεχομένως, να αναθεωρηθεί με βάση τις μελλοντικές συστάσεις της επιστημονικής επιτροπής για τα καλλυντικά.

(5) ΕΕ αριθ. L 250 της 19. 9. 1984, σ. 17.

(6) ΕΕ αριθ. L 291 της 10. 10. 1989, σ. 55.

(7) ΕΕ αριθ. L 250 της 19. 9. 1994, σ. 17.

(8) ΕΕ αριθ. L 291 της 10. 10. 1989, σ. 55.